आजादी से पहले 61 कैवेलरी भारत की स्टेट फोर्स में समावेशित थी। आजादी के बाद स्टेट फोर्स समाप्त कर दी गई। लेकिन नेहरू की इच्छा थी कि 61 कैवेलरी का अस्तित्व बना रहे। तभी से यह रेजीमेंट घुड़सवार रेजीमेंट के तौर पर अपने शाही अंदाज को बनाए हुए है। 1953 में जोधपुर, कछावा, मैसूर लांसर, पटियाला लांसर, ग्वालियर लांसर, कश्मीर, भावनगर, सौराष्ट्र और हैदराबाद की स्टेट फोर्स को मिलाकर यह अस्तित्व में आई। जयपुर स्टेट की कछावा होर्स रेजीमेंट में इसे जगह दी गई। इसके बाद से 61 कैवेलरी रेजीमेंट का मुख्यालय जयपुर में है। दिल्ली में इसकी स्कवॉड्रन मौजूद है।